  Туспуктэм: Удмуртиысь тазалыкез утёнъя министерстволэн пресс-службаез Анжелика Тихонова корреспондент Пыктос висёнъёсъя элькун эмъюртысь анестезиологияя но реанимацияя ёзэтэ туала реанимаци койкаос басьтӥзы. Со сярысь улосвылысь тазалыкез утёнъя министерстволэн пресс-службаез ивортӥз. « Эмутетъя фондысь коньдонлы луыса Пыктос висёнъёсъя элькун эмъюртысь реанимацие улон луонлыкъёсты быдэсъяны кулэ луись сӧзнэтэн 14 туала койкаос басьтӥм. Со пульт бордысь ужась электроприводэн куинь секцием койкаос. Ӝуткаськись механизмезлы луыса кровать ӝутӥське но пациентлы тупась положение тупатске » Степан Ронзин, Пыктос висёнъёсъя элькун эмъюртысь валтӥсь эмчи Степан Ронзин пусйиз, реанимацияя ёзэтэз узырмытон висисьёслэсь улонзэс умоятыны луонлык сётэ, малы ке шуоно соос отчы операциос бере сюро, отын сайкисько. Собере гинэ огъя палатаосы выжо. Солэн кылъёсызъя, койкаос кунын поттэмын, соин ик соосты пуктон-тупатъян пумысен шуг-секытъёс кылдыны кулэ ӧвӧл. Тӥрлыкез басьтыны 3,5 миллион манет котыр коньдон кутӥзы. Пусъём, 2022-тӥ арын «Здравоохранение» йӧскалык ӵектос улсын Пыктос висёнъёсъя элькун эмъюртэ кык компьютер томографъёс, маммограф но куинь рентген-аппарат вуозы. Нош туала магнитно-резонансной томограф вуиз ини. Тегъёс: Тазалык Удмуртия пыктос Ижкар  